ПРЕДШКОЛСКА УСТАНОВА „ПОЛЕТАРАЦ“ СТАРА ПАЗОВА

Дел. број: 693

Датум: 30.04.2020. године

**ПОЗИВ ЗА ПОДНОШЕЊЕ ПОНУДЕ**

ЈН: 02/2020 – добра

ПРЕДМЕТ: добра, електрична енергија за потребе ПУ „Полетарац“ Стара Пазова

**I ОПШТИ ПОДАЦИ О ЈАВНОЈ НАБАВЦИ**

**1. Подаци о наручиоцу:**

Наручилац: Предшколска установа „Полетарац“ Стара Пазова

Адреса: Владимира Хурбана број 13, Стара Пазова

Тел: 022/311-223, тел. факс: 022/310-565

Интернет страна: [www.poletarac.co.rs](http://www.poletarac.co.rs)

E-mail адреса: poletarac.pazova@gmail.com

ПИБ: 100532763

Матични број: 08011389

Шифра делатности: 8891

Установа у области просвете

Текући рачун: 840-496661-65 код Управе за трезор

**2. Врста поступка јавне набавке:**

Предметна јавна набавка се спроводи у отвореном поступку јавне набавке у складу са Законом и подзаконским актима којима се уређују јавне набавке.

**3. Предмет јавне набавке:**

Предмет јавне набавке су добра, електрична енергија за потребе ПУ „Полетарац“ Стара Пазова.

**4. Није у питању резервисана јавна набавка.**

**5. Не спроводи се електронска јавна набавка.**

**6. Контакт:** службеник за јавне набавке, дипломирани правник Александра Соколовић, тел: 022/311-223, тел. факс: 022/310-565; e-mail: poletarac.pazova@gmail.com.

**7. Одговорно лице:** директор Звездана Елеро

**8. Циљ поступка:** Поступак јавне набавке се спроводи ради закључења уговора о јавној набавци о потпуном снабдевању електричном енергијом.

**II ПОДАЦИ О ПРЕДМЕТУ ЈАВНЕ НАБАВКЕ**

**1.** **Предмет јавне набавке**:

Предмет јавне набавке јесте набавка електричне енергије која ће се испоручивати на мерним местима Предшколске установе „Полетарац“ Стара Пазова, која су прикључена на дистрибутивни систем**.**

Опис и назив и ознака из општег речника: 09310000 – електрична енергија

**Процењена вредност јавне набавке: 5.049.997,98 динара без ПДВ-а, односно 6.060.000,00 динара са ПДВ-ом.**

**2.** **Опис партије уколико је јавна набавка обликована по партијама:**

Набавка није обликована у више партија.

**III ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА**

**Врста и количина добара:**

Предмет јавне набавке број: 02/2020 – добра је набавка електричне енергије.

Количина електричне енергије одређиваће се на основу остварене потрошње наручиоца на

месту примопредаје током периода снабдевања.

Снабдевач је балансно одговоран за место примопредаје купцу (наручиоцу).

**Врста продаје:** Стална и гарантована у уговореном периоду.

**Место испоруке:** Сва обрачунска места наручиоца прикључена на дистрибутивни систем дата у Обрасцу број 5) 2. Списак објеката са ед бројевима.

Мерна места купца (наручиоца) прикључена на дистрибутивни систем у категорији широке потрошње. Понуђач је дужан да уз понуду достави и **ИЗЈАВУ** на свом меморандуму, потписану од стране одговорног лица понуђача и оверену печатом, којом се обавезује да ће, уколико му буде додељен уговор у предметном поступку јавне набавке, поступити у складу са чланом 188 став 3 Закона о енергетици, односно да ће по потписивању уговора закључити:

1) уговор којим преузима балансну одговорност за места примопредаје крајњег купца

и

 2) уговор о приступу систему са оператором система на који је објекат Наручиоца прикључен.

**Техничке карактеристике:**

|  |  |  |  |
| --- | --- | --- | --- |
| Редни број | Предмет набавке-Електрична енергија | Јединица мере | Процењене количине за 12 месеци |
| 1. | Активна енергија широка потрошња | ВТ | kWh | 230000 |
| НТ | kWh | 95000 |
| 2. | Активна енергија широка потрошња | Једнотарифно мерење | kWh | 40000 |

**Квалитет добара**: Врста и ниво квалитета испоруке електричне енергије у складу са: Правилима о радупреносног система број 12855/3 од 15.10.2015. године, Уредбе о условима испоруке и снабдевања електричном енергијом („Сл. гласник РС“, бр. 63/2013 и 91/2018) и другим важећим прописима у Републици Србији.

**Акциза:** На основу Закона о изменама и допунама Закона о акцизама („Сл. гласник РС“, бр. 30/2018), акциза за утрошену електричну енергију није урачуната у понуђену цену активне електричне енергије.

**Период испоруке:** Годину дана од дана закључивања уговора или до тренутка када вредност утрошене електричне енергије достигне висину уговорене вредности (до испуњења финансијске вредности уговора), зависно од тога шта пре наступи, од 00:00 до 24:00 часова.

**Количина:** Количина електричне енергије одређиваће се на основу остварене потрошње Наручиоца на местима примопредаје током периода снабдевања.

Оквирна потрошња за 2020. годину утврђена је аналогно утрошку електричне енергије из претходног периода.

Понуђач је комплетно балансно одговоран (100%) за свако место примопредаје Наручиоцу.

**Капацитет:** На бази месечне потрошње.

**Испорука електричне енергије вршиће се непрекидно у потребним количинама.**

**Понуђач у понуди даје јединствену цену услуге.**

Ближи опис предметне набавке дат је у Обрасцу број 5)1.

**IV ВРСТА КРИТЕРИЈУМА ЗА ДОДЕЛУ УГОВОРА**

Избор најповољније понуде ће се извршити применом критеријума **„најнижа понуђена цена“.**

У ситуацији када постоје две или више понуда са истом најнижом понуђеном ценом, елемент критеријума на основу којег ће наручилац извршити доделу уговора биће редослед пријема понуда.

**V** Увид и преузимање конкурсне документације врши се на Порталу јавних набавки и на интернет страни наручиоца, а може се преузети и лично на адреси понуђача.

**VI** Понуђач подноси понуду непосредно или путем поште, у затвореној коверти, затворену на начин да се приликом отварања понуда може са сигурношћу утврдити да се први пут отвара. На полеђини коверте навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Понуду доставити на адресу: Предшколска установа „Полетарац“ Стара Пазова, улица Владимира Хурбана број 13, Стара Пазова, са назнаком: **„Понуда за јавну набавку број: 02/2020 – добра – набавка електричне енергије – НЕ ОТВАРАТИ“**. Понуда се сматра благовременом уколико је примљена од стране наручиоца **до дана 01.06.2020. године до 08,00 часова**.

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно, наручулац ће понуђачу попунити и оверити образац потврде о дану и времену непосредног подношења понуде (Образац број 11).

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена неотворена .

**VII** Отварање понуда ће се обавити **дана 01.06.2020. године у 09,00 часова**, у просторијама Предшколске установе „Полетарац“ Стара Пазова, улица Владимира Хурбана број 13.

Отварање понуда је јавно и њему могу присуствовати овлашћени представници понуђача који морају имати попуњено писмено овлашћење за учешће у поступку отварања (Образац број 12), које се предаје комисији непосредно пре отпочињања поступка отварања понуда.

Није дозвољено достављање понуде електронским путем.

**VIII РОК ЗА ДОНОШЕЊЕ ОДЛУКЕ**:

Наручилац ће, у складу са чланом 108 Закона о јавним набавкама, а на основу извештаја о стручној оцени понуда, донети одлуку о додели уговора у року од најдуже 25 дана од дана јавног отварања понуда.